14.01.2016 • БТА
Световната здравна организация обяви, че последните известни вериги за предаване на вируса ебола в Западна Африка са ликвидирани, но се очакват още "избухвания", съобщиха световните информационни агенции.
Епидемията от ебола в Западна Африка беше най-смъртоносната от 40 години, когато беше открит вирусът. Болестта отне най-малко 11 300 човешки живота. Тя започна през 2013 г. в Гвинея, разпространи се в Либерия и Сиера Леоне. Това бяха най-засегнатите страни. След това достигна до Нигерия и Мали. Случаи имаше също в Испания и САЩ.
Смъртните случаи са официално 11 315 при 28 637 известни заболели.